Document ID: 32004R1843

UREDBA KOMISIJE (ES) št. 1843/2004
z dne 22. oktobra 2004
o spremembi Uredbe (ES) št. 751/2004 o določitvi nekaterih datumov uveljavitve menjalnega tečaja za leto 2004 za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško ob njihovem vstopu v Evropsko unijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,
ob upoštevanju naslednjega:
(1)
V skladu s prvim pododstavkom člena 4(1) Uredbe Komisije (ES) št. 2808/98 z dne 22. decembra 1998 o določitvi podrobnih pravil za uporabo kmetijsko-monetarnega sistema za euro v kmetijstvu (1) je datum uveljavitve menjalnega tečaja za plačilo na površino za lupinarje iz poglavja 4 naslova IV Uredbe Sveta (ES) št. 1782/2003 (2), ki vzpostavlja skupna pravila za sheme neposredne podpore v okviru skupne kmetijske politike in nekatere sheme podpore za kmete ter spreminja nekatere uredbe, datum začetka zadevnega tržnega leta.
(2)
V skladu z drugim odstavkom člena 4 Uredbe Komisije (ES) št. 659/97 z dne 16. aprila 1997 o podrobnih pravilih za uporabo Uredbe Sveta (ES) št. 2200/96 o intervencijah na področju sadja in zelenjave (3) se tržno leto za lupinarje začne 1. januarja.
(3)
V skladu s členom 1 Uredbe Komisije (ES) št. 751/2004 (4) je datum uveljavitve menjalnega tečaja za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (v nadaljevanju „nove države članice“) za sheme podpor, za katere je datum uveljavitve 1. januar, za leto 2004 določen kot datum začetka veljavnosti Pogodbe o pristopu iz leta 2003.
(4)
Uredba (ES) št. 751/2004 se ne nanaša na plačilo na površino za lupinarje iz poglavja 4 naslova IV Uredbe Sveta (ES) št. 1782/2003. Zato je treba datum uveljavitve menjalnega tečaja, ki se bo za plačilo uporabljal v novih državah članicah, določiti kot datum začetka veljavnosti Pogodbe o pristopu iz leta 2003.
(5)
Uredbo (ES) št. 751/2004 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem zadevnih upravljalnih odborov -
SPREJELA NASLEDNJO UREDBO:
Člen 1
Prvemu odstavku člena 1 Uredbe (ES) št. 751/2004 se doda točka (e):
„(e)
plačilo na površino za lupinarje iz poglavja 4 naslova IV Uredbe Sveta (ES) št. 1782/2003.“.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. oktobra 2004

Labels: 2
17
6
15